

# Event Details

- **Event Name**: Suomaa - Temppeliretriitti
- **Event Start and End Date**: Thu, 02 Apr, 2026 at 05:00 pm – Sun, 05 Apr, 2026 at 02:00 pm (+03:00)
- **Event Description**: Suomaa – Temppeliretriitti 2.-5.4.2026
Nikkilä Temppelissä Kangasalla ✨
 
Tervetuloa syvälle matkalle Suomen eli Suomaan ja temppelikulttuurin kohtaamispisteeseen! Astu sisään temppelin ikihonkaisista ovista ja valmistaudu kokemuksiin ja rituaaleihin, jotka muokkaavat käsitystä siitä, kuka ja mitä olet. Tämän retriitti-initiaation taustalla on vahva visio siitä, että on aika tuoda temppelit Suomeen, ankkuroida temppelikulttuuri suomalaiseen maaperään, kallioon, tukeutua graniittiin, antaa rituaalien ja temppelihengen nousta suosta, suoda tämän maan sykkeen soida yhdessä ikiaikaisen temppelirummun tahtiin.
 
Haluatko sinäkin juurruttaa temppelit tähän maahan?
Haluatko antaa temppelitilan avata oman kehotemppelisi kokemaan syvemmin, aistimaan herkemmin, tuntemaan laajemmin?
Haluatko löytää ne osat itsestäsi, jotka olet hylännyt matkan varrella?
Haluatko nousta pääsiäisen jälkeiseen aikaan ja elää kokonaisvaltaisesta hyväksynnän paikasta?
Jos sydämesi sanoo kyllä, lähde mukaan ja suuntaa retriitin jälkeen kohti kevään kukoistusta todempana ja täyteläisempänä versiona itsestäsi.
 
Temppeliretriitti on paikka laskeutua itsesi äärelle, kuunnella, mikä sinussa liikkuu. Voit antaa suomalaisen luonnon tukea sinua matkalla temppelien ytimeen. Tämä temppelitila saa juurtua uudella tavalla suomalaiseen perinteeseen ja kansanviisauteen. Täällä voit pysähtyä ihmisenä olemisen mysteerin ja yksinkertaisuuden äärelle: nautinnon, hajanaisuuden, hurmoksen olla taivaan ja maan välissä, kanavana itseä isommalle.
 
Rakkaus, virtaus ja voima ovat pääsiäisen aikaan sijoittuvan temppeliretriitin ytimessä, sen voimalinjat, joiden mukaan suunnistamme läpi päivien. Tule mukaan, jos haluat virrata, rakastaa ja seisoa voimassasi entistä syvemmin, entistä todemmin, entistä vahvemmin. Kuolla ollaksesi elossa. Uskaltaa olla yksin löytääksesi yhteyden. Nähdä rikkonaisuutesi tunteaksesi ykseyden. Olla kaikkea ja ei mitään ja jotain siltä väliltä.
 
Kytkeydymme Suomaan temppeliretriitillä luonnon elementteihin ja suomalaisen mytologian arkkityyppisiin hahmoisiin, kuten Ukon ukkosen voimaan, Mielikin ja Tapion metsän siunauksiin, Louhin ja Väinämöisen velhouteen, Vellamon ja Ahdin veden puhdistavaan voimaan. Ilmatar, Päivätär ja Kuutar kutsuvat meitä seremonioihin ja rituaalisiin kohtaamisiin luonnon kanssa niin itsessämme kuin itsen ulkopuolella.
 
Tämä temppeliviikonloppu kutsuu sinut löytämään vapauden ilmentyä hetkessä – kehon, sydämen ja sielun sointuna, hengen materiaalisena ilmentymänä universumissa. Tämä on matka elämän sykkeeseen, irti päästämisen, peilaamisen, omien osiensa integroinnin ja itsensä omistamisen kautta. Matka kohti tilaa, jossa rakkaus ja totuus voivat virrata esteettömämmin.
 
Astu siis kanssamme tilaan, jossa jokainen hetki on pyhä ja jokainen hengitys kutsu syvempään läsnäoloon. Temppeli on kuin elävä kudos, jossa sanat väistyvät ja tilalle nousee kuuntelu – hienovarainen virittäytyminen siihen, mihin elämä juuri nyt sinua kutsuu, pyytää, vaatii.
 
Täällä ei ole rooleja eikä suorittamista, vain mahdollisuus paljastua sellaisena kuin olet. Resonanssi syntyy, kun annat oman autenttisen värähtelysi kohdata toisen – katseessa, kosketuksessa, liikkeessä tai hiljaisuudessa. Yhdessä voimme oppia ihmisyydestä enemmän.
 
Tule tunnistamaan, mitä sielusi ja kehosi haluaa ilmaista ja kokea temppelin ikuisessa nyt-hetkessä, jossa saat soida osana elämän sinfoniaa!
 
Tämän viikonlopun aikana otamme aikaa olla erilaisten temppelien äärellä: keholle suunnattujen rituaalien ja saunatemppelien lisäksi vietämme yhdessä iltatemppeleitä ja valmistamme itsemme kevään tuloon. Pidämme yllä viikonlopussa ja yhdessä luomissamme temppelitiloissa paitsi pyhyyden ja syvyyden myös leikillisyyden ja kepeyden ilmapiiriä. Tällä matkalla meitä tukevat temppelijumalamme, jotka ankkuroimme suomalaiseen mytologiaan. Olemme jokaisessa harjoitteessa ja temppelitilassa osana elämän ja kuoleman jatkumoa, osana luontoa, suomalaista, villiä, äkkiväärää sekä raa’asti rakastavaa luontoa. Olkoon tämä temppeliretriitti kokonaisuutena tila, jossa voimme olla yhteydessä voimaan, joka on tässä maassa, tässä metsässä, tässä vedessä, tässä ilmassa, näissä katajansukuisissa kehoissa, lumessa, koivussa, kuusessa, karhussa, ilveksessä, sudessa, sudenmarjassa, tyrnissä, kielossa, suopursussa, kantarellissa ja koko maan alla sykkivässä sienirihmastossa.
 
Retriitin arvo: Kaverihinta, kaksi lippua yhdellä kerralla, 230 e/ hlö, yht. 460 e
Normaalilippu: 270 e/hlö
Lisäksi retriitin majoitus ja ruokailut Nikkilä Temppelille: 315 e

Koska haluamme huolehtia siitä, että Suomaa on osallistujille turvallinen tila, pyydämme kiinnostuneita ensin täyttämään oheisen hakulomakkeen: https://forms.gle/tPxgnhwgcGDWuvQS6
Hakemuksen hyväksyttyämme, lähetämme sähköpostilla maksutiedot ja vasta maksamalla varmistat paikkasi temppelissä. 


Temppelitilaa pitävät kolmen tietäjänaisen vahva kolmikko. 
Minna:
“Olen tantrikko, joogaopettaja ja perhekonstellaatio-ohjaaja. Rakastan sukeltaa syvälle, tutkia, tuntea ja transformoida. Omalla matkallani, tantrisen elämänasenteen vahvistuessa olen oppinut toivottamaan kaiken elämän tarjoaman tervetulleeksi avosylin, hengitys kerrallaan. On kyseessä sitten ilo, suru, laajentuminen, supistuminen, ekstaasi, pelko, syntymä tai kuolema - näen ne kaikki tärkeinä palasina tätä elämän mysteeriä ja kudelmaa, jota joka päivä, hengitys kerrallaan saan elää ja todistaa yksin ja yhdessä osana laajempaa kenttää. Matkaani ovat inspiroineet mm. Seasonal jooga, hengitysterapia, Oshon meditaatiot, kundaliinijooga, WHT, perhekonstellaatio-menetelmä, ISTA sekä Temple Training (Highden).
Elämän virran kuuntelu ja antautuminen sen resonanssin johdatukseen, jotta voimme antaa oman erityisen nuottimme soida täydesti elämän sinfoniassa - tämä on minulle se kaikkein rakkain ja tärkein asia, jonka haluan tuoda temppelikulttuurin kautta näkyväksi ja elettäväksi. Jotta jokainen meistä voi tuntea kuinka korvaamattoman tärkeitä olemme osana kokonaisuutta, kaikessa siinä mitä olemme, juuri sellaisina kuin olemme.”

Mari Abhaya:
“Olen Mari – kehollinen terapeutti, tantraohjaaja ja kehotietoisten menetelmien kouluttaja. Työni ytimessä on Elämä itse: sen liike, rytmi, kyky uudistaa ja uusiutua, kun sille antaa tilaa kehossa ja sydämessä.
Minua on opettanut ennen kaikkea Elämä. Se on kutsunut pysähtymään, kuuntelemaan ja oppimaan tuntemisen kieltä. Hiljaista viisautta, joka syntyy, kun en ohita kokemusta vaan suostun olemaan läsnä. Tästä läsnäolosta nousee valo, joka kirkastaa elävyyden ja yhteyden. 
Ammennan voimani maasta ja yhteydestä Suomen luontoon. Maan muisti ja esiäidillinen viisaus elävät kehossani tietona, hengityksenä, äänenä ja värähtelynä ja ilmenevät kauttani turvana, juurevuutena ja rohkeutena antaa oman elämänvoiman soida.
Haluan auttaa muistamaan kehon viisauden, tunteiden ja tuntemisen voiman ja sen, että jokainen on oma, ainutlaatuinen säie. Osa suurempaa kudosta. Elämä liikkuu luonnollisesti, pehmeästi ja villisti, kun keho saa olla totta.
Työskentelyssäni yhdistyvät herkkyys ja kannattelu, syvyys ja lempeä elämänmyönteisyys. Luon tiloja, joissa on lupa tuntea, hengittää ja muistaa se, mikä on elävää juuri nyt.”

Laura:
“Olen nukketetteritaiteilija, klovni, diplomifytoterapeutti ja luontaishoitaja, festivaali- ja tapahtumajärjestäjä, kundaliinijoogaopettaja ja vapaan liikkeen lipunkantaja. Olen myös sananoita, kirjoittaja, kehollisen vapautumisen papitar, luontoa sekä villiä eläintä meissä kaikissa hoivaava, elementtejä esiin lietsova tanssishamaani. Olen kaikkea ja en mitään ja jotain siltä väliltä. Minulle tärkeitä askelmerkkejä polullani ovat olleet tanssi, liike, shamanismi, tantra, kundaliinijooga, vipassana-meditaatio sekä viime vuosien merkittävimpänä vaikuttajana transhimalajan opetukset (mm. Taki’hin, Bruce Lyonin, Janine Ma-Reen ja Jon Eden Khanin kanssa). Tunnen myös suurta juurtumista ja yhteyttä suomalaiseen kallioperään, vesien syvyyteen, metsien vihreään pimeyteen, Kalevalan poljentoon ja Kantelettaren säkeisiin. 

Haluan luoda tiloja ja temppeleitä, joissa muistamme pyhyyden ja raadollisuuden, joka meissä ihmisissä elää ja sykkii. Haluan tuntea tunteita, ihmisiä, nautintoa, elämää isosti, kovaäänisesti sekä laajasti. Haluan kutsua sinut tuntemaan, antautumaan hetkelle ja elämälle, joka ohjaa, opastaa, johdattaa ja viettelee sekä kutsuu sinut yhä todempaan, aidompaan ja autenttisempaan olemisen muotoosi. ”
 
Mukaan mahtuu vain 50 osallistujaa, joten ilmoittaudu nyt ja tuo mukana kaverisikin, jolloin hyödynnät ystäväalennuksen. Otathan huomioon osallistumista harkitessasi, että Nikkilän temppeli tai tapahtuma ei ole täysin esteetön. Jos sinulla on jokin liikuntarajoite, ota yhteyttä, niin katsomme, miten voimme löytää sinulle mahdollisen tavan osallistua.
 
Riemulla, roihulla ja suomaan syvillä sävyillä kaikkia temppelipetoja mukaan kutsuen,
Minna, Mari ja Laura
 
"Loitsu Suomaalle

Suo maa
Suomaa
Suo suomaa, josta sikiää pyhiä tiloja,
joissa metsä on temppeli.
Sauna on temppeli.
Jokainen keho,
Ukon karaisema, Mielikin ravitsema, Vellamon suutelema,
Jokainen keho on temppeli,
jossa sydän sulaa sieluksi ja sielu hengeksi.
Suo suomaa, jonka syvyydessä sampo takoo runsautta.
Suomaa, jonka juurakko muistaa, mitä on todellinen yhteisöllisyys ja jakaminen.
Suomaa, joka tietää, miten luottamus lepää lumen alla, maan sysipimeässä ytimessä.
Suo maa
Suo suomaa, josta nousee uusi aika,
Aika, jossa temppeli on kaikkialla:
joka havunneulasessa, joka lumikiteessä, joka savukiehkurassa,
joka solussa
joka joukossa
sykkii pyhä,
syvä olemisen laajuus
ja kaikkeus."
- **Event URL**: https://allevents.in/tampere/suomaa-temppeliretriitti/200029836275623
- **Event Categories**: workshops
- **Interested Audience**: 
  - total_interested_count: 35

## Ticket Details

- **Ticket URL**: http://facebook.com/200029836275623?utm_source=AllEvents.in&utm_medium=event-discovery-platform&utm_campaign=tampere-events

## Event venue details

- **city**: Tampere
- **state**: ES
- **country**: Finland
- **location**: Nikkilä Temple
- **lat**: 61.590066178212
- **long**: 24.268112182617
- **full address**: Nikkilä Temple, Kivinokankuja 93, FI-35300 Orivesi, Suomi, Tampere, Finland

## Event Organizer details

- **affiliate_id**: 2
- **organizer**: Laura Sillanpää (https://allevents.in/org/laura-sillanpää/20246202)

## Event gallery

- **Alt text**: banner
  - **Image URL**: https://cdn-az.allevents.in/events10/banners/270f0ed0d51bd012add4e8f90d63313439d6cb07e15ba2abed8dd4f7f14625d1-rimg-w1200-h675-dc040402-gmir?v=1774022127
- **Alt text**: thumbnail
  - **Image URL**: https://dyn-image.allevents.in/generate-image?v=4&title=Suomaa+-+Temppeliretriitti&date=02+Apr

## FAQs

- **Q**: When is the event happening?
  - **A:** Thu, 02 Apr, 2026 at 05:00 pm (+03:00)
- **Q**: Where is the event happening?
  - **A:** Nikkilä Temple, Kivinokankuja 93, FI-35300 Orivesi, Suomi, Tampere, Finland
- **Q**: Who is organizing the event?
  - **A:** Laura Sillanpää
- **Q**: What type of event is this?
  - **A:** workshops
- **Q**: Where can I find ticket details about Suomaa - Temppeliretriitti ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Suomaa - Temppeliretriitti",
        "image": "https://cdn-az.allevents.in/events10/banners/270f0ed0d51bd012add4e8f90d63313439d6cb07e15ba2abed8dd4f7f14625d1-rimg-w1200-h675-dc040402-gmir?v=1774022127",
        "startDate": "2026-04-02T17:00:00+03:00",
        "endDate": "2026-04-05T14:00:00+03:00",
        "url": "https://allevents.in/tampere/suomaa-temppeliretriitti/200029836275623",
        "eventStatus": "https://schema.org/EventScheduled",
        "location": {
            "@type": "Place",
            "name": "Nikkilä Temple",
            "address": {
                "@type": "PostalAddress",
                "streetAddress": "Kivinokankuja 93, FI-35300 Orivesi, Suomi",
                "addressLocality": "Tampere",
                "addressRegion": "ES",
                "addressCountry": "FI"
            },
            "geo": {
                "@type": "GeoCoordinates",
                "latitude": "61.590066178212",
                "longitude": "24.268112182617"
            }
        },
        "eventAttendanceMode": "https://schema.org/OfflineEventAttendanceMode",
        "description": "Suomaa – Temppeliretriitti 2.-5.4.2026\nNikkilä Temppelissä Kangasalla ✨\n \nTervetuloa syvälle matkalle Suomen eli Suomaan ja temppelikulttuurin kohtaamispisteeseen! Astu sisään temppelin ikihonkaisista ovista ja valmistaudu kokemuksiin ja rituaaleihin, jotka muokkaavat käsitystä siitä, kuka ja mitä o",
        "organizer": [
            {
                "@type": "Organization",
                "name": "Laura Sillanp",
                "url": "https://allevents.in/org/laura-sillanpää/20246202"
            }
        ]
    }
]
```